Yeffeɣ urgaz ɣer taddart isuter i medden lqec i yessi-s, dɣa wa yefka-as-d afzim wa d taɣeggaḍt wa d tigeḍmin… mkul yiwen acu i as-d-yefka, yerna-d sebɛa iḍellaɛen d sebɛa n tqendyar d waggusen, sebɛa n tyigwin n sebaḍ. Yekker yenna-asent i yessi-s: «Ayessi, ass-agi ad truḥemt ɣer xwal-nkent, heggimt iman-nkent», dɣa ruḥent heggant iman-nsent mkul yiwet seg-sent tewwi aḍellaɛ ɣef uqarruy-is, ruḥent ddant d baba-tsent, anda i wḍent ad as-inint: «A baba, d wagi i d xwal-nteɣ?», dɣa ad sent-yerr: «A yessi, lḥumt kan mazal». Almi i wḍent ɣer yiwen n umḍiq, yenna-asent: «Ayessi, d wagi i d xwal-nkent d lbir, mkul yiwet seg-kent ad tessers aḍellaɛ-is ad tekkes lqec-is akked lfeṭṭa-is ad tekcem ɣer lbir», Tiqcicin di 6 d tiɛeggunin uɣent awal n baba-tsent, xedment akken i asent-yenna, imi i d-tegra meḥruca tenna-as i baba-s: «Aaah! a baba ucbiḥ, yessetma di setta d tiɛeggunin ur k-seḍḥant ara, nekk seḍḥaɣ amek ara kseɣ lqec-iw zdat-k, ruḥ almi d tizi-ina dewwer-d aɛrur-ik, ad kseɣ lqec-iw ad ḍegreɣ iman-iw ɣer lbir», yenna-as: «A meḥruca, ugadeɣ ad iyi-txedɛeḍ», tenna-as: «Ala, a baba ur k-xeddɛeɣ ara». Dɣa iruḥ ɣer yiwet n tizi idewwer, Meḥruca tɣawel tḍegger ama d iḍellaɛen ama d lqec n yessetma-s ɣer lbir terna tḍegger iman-is ɣer daxel, imi i d-yewweḍ baba-s ulac acu i d-yufa, yenna-as: «Aaaah a meḥruca a yelli texdeɛḍ-iyi ad kem-yexdeɛ rebbi, ad zenzeɣ lqec-iw ula deg waman», iruḥ itteddu yettru, mi yewweḍ ɣer tmeṭṭut-is tennaas: «ɛni ɣaḍent-k yessi-k imi i tettruḍ aka?, yenna-as: «I yiɣaḍen d cci-nni i wwint akken, ansa